**Projektas**



**RIETAVO SAVIVALDYBĖS TARYBA**

**SPRENDIMAS**

**DĖL MOKINIŲ NEMOKAMO MAITINIMO DIENOS ĮKAINIO NUSTATYMO**

2014 m. liepos d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 11 straipsnio 1 dalimi, Lietuvos Respublikos socialinės paramos mokiniams įstatymo 7 straipsnio 2 dalimi, Rietavo savivaldybės taryba  n u s p r e n d ž i a:

1. Patvirtinti mokinių nemokamo maitinimo kainas Rietavo savivaldybės ugdymo įstaigose (pridedama).

2. Pripažinti netekusiu galios Rietavo savivaldybės tarybos 2008 m. kovo 6 d. sprendimą Nr. T1-44 „Dėl Rietavo savivaldybės tarybos 2007 m. vasario 8 d. sprendimo Nr. T1-21 „Dėl nemokamo mokinių maitinimo dienos įkainio nustatymo“ pakeitimo“.

3. Šis sprendimas įsigalioja nuo 2014 m. rugsėjo 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

 PATVIRTINTA

 Rietavo savivaldybės tarybos

 2014 m. liepos d.

 sprendimu Nr. T1-

**MOKINIŲ NEMOKAMO MAITINIMO DIENOS ĮKAINIS (LITAIS) RIETAVO SAVIVALDYBĖS UGDYMO ĮSTAIGOSE**

|  |  |  |  |
| --- | --- | --- | --- |
|  | Pusryčiai(su PVM) | Pietūs(su PVM) | Stovyklos(su PVM) |
| Mokiniai, kurie mokosi pagal ikimokyklinio, priešmokyklinio ugdymo ar pagal pradinio ugdymo programas | 2,00 | 4,00 | 10,00 |
| Mokiniai, kurie mokosi pagal pagrindinio, vidurinio ugdymo programas | 2,00 | 5,20 | 10,00 |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**AIŠKINAMASIS RAŠTAS PRIE SPRENDIMO**

**,,DĖL MOKINIŲ NEMOKAMO MAITINIMO DIENOS ĮKAINIO NUSTATYMO“**

2014-06-26

Rietavas

**1. Sprendimo projekto esmė.**

Projektu siūloma pakeisti Rietavo savivaldybės ugdymo įstaigose nustatytą nemokamo maitinimo kainą.

**2. Kuo vadovaujantis parengtas sprendimo projektas.**

Sprendimo projektasparengtas vadovaujantis Lietuvos Respublikos vietos savivaldos įstatymo 11 straipsnio 1 dalimi, Lietuvos Respublikos socialinės paramos mokiniams įstatymo 7 straipsnio 2 dalimi,

**3. Tikslai ir uždaviniai**.

Pakeisti mokinių nemokamo maitinimo dienos įkainį.

**4. Laukiami rezultatai**.

Padidinus maitinimo kainą ugdymo įstaigas lankantys vaikai bus maitinami pagal ministro įsakyme rekomenduojamas paros maistines ir energijos normas, atsižvelgiant į esamas maisto produktų kainas.

**5. Kas inicijavo sprendimo projekto rengimą.**

Savivaldybės administracijos sveikatos, socialinės paramos ir rūpybos skyrius.

**6. Sprendimo projekto rengimo metu gauti specialistų vertinimai**.

Neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės**.

Neigiamų pasekmių nenumatyta.

**8. Lėšų poreikis sprendimo įgyvendinimui**.

Sprendimo įgyvendinimui reikės valstybės biudžeto lėšų.

**9. Antikorupcinis vertinimas**.

Nereikalingas.

Sveikatos, socialinės paramos ir rūpybos skyriaus vedėja Jolita Alseikienė